DA
C 156/32
Den Europæiske Unions Tidende
3.5.2023
Den er normalt uden brus med en let og ikke særlig sød smag, der danner en harmonisk balance mellem skarphed og bitterhed og med en tør eftersmag.
Cideren er kendetegnet ved en kraftig aroma og smag af æble og ved sin friskhed på grund af det markante syreindhold.
Den sælges som cider på flaske eller emballeret i egnede beholdere (tønder eller balloner) til salg på drikke- og spisesteder og til detailsalg til slutforbrugerne.
3.3.
Foder (kun for produkter af animalsk oprindelse) og råvarer (kun for forarbejdede produkter) De traditionelle sorter, der anvendes til fremstilling af »Sidra da Madeira«, er æblesorterne »Barral«, »Cara-de-dama«, »Branco«, »Bico de melro«, »Da Festa«, »Domingos«, »Da Ponta do Pargo«, »Calhau«, »Focinho de rato« og »Vime« og i nogle tilfælde pæresorterne »Do Santo« og »Tenra de São Jorge«.
Landmændene på Madeira anvender en traditionel praksis med at formere og dele genetisk materiale fra træer og frugt med de bedste egenskaber til konsum som frisk frugt og/eller til ciderproduktion, og dermed dyrkes andre fremavlede æble- og pæresorter stadig, navnlig æblesorterne »Baunesa«, »Camacha«, »Espelho«, »Parda«, »Rajada«, »Reineta Tenra da Camacha« »Santa Isabel«, »Ázimo«, »Amarelo«, »Amargo«, »Camoesa«, »De vinho«, »Ouro«, »Pevide«, »Rajado«, »Rijo«, »Riscado« og »Serra« samt pæresorterne »Santa Isabel ou de Santana«, »São João«, »Curé« og »Pardas«, som også, om end i mindre omfang, anvendes i partier, der er bestemt til fremstilling af »Sidra da Madeira«.
Da nogle producenter meget tidligt ønskede at diversificere frugtplantagerne med eksotiske sorter til konsum som frisk frugt, såsom æbler af sorterne »Golden«, »Fuji«, »Starking«, »Royal Gala« og »Reineta« og pæresorten »Rocha«, hvoraf mange allerede blev fundet på øen af Vieira Natividade i 1947, kan disse sorter også anvendes i produktionen af »Sidra da Madeira«, hvis de er tilgængelige på bedriften eller udelukkende er dyrket på øen.
Sammenblandingen eller »sammenstikningen« af denne brede vifte af traditionelle æble- og pæresorter og undertiden også andre æble- og pæresorter, som kan være mere eller mindre skarpe, bitre eller søde i smagen, og som dyrkes på øen, giver den varierede farve, aroma og smag og den forfriskende syrlighed, der kendetegner »Sidra da Madeira«, som fremstilles forskellige steder på øen af de forskellige producenter.
3.4.
Specifikke etaper af produktionen, som skal finde sted i det afgrænsede geografiske område Alle trin i fremstillingen af cider, fra produktion af råvaren, udvinding af naturlig saft og gæring til lagring og konservering, finder sted på øen Madeira.
3.5.
Særlige regler vedrørende udskæring, rivning eller emballering osv. af det produkt, som betegnelsen henviser til Emballering af »Sidra da Madeira« i flasker eller beholdere (tønder eller balloner), der er egnet til detailsalg til den endelige forbruger, finder sted på øen Madeira for at sikre, at den særlige farve, aroma og smag bevares i den naturlige (undertiden kulsyreholdige) cider, for at undgå oxidering eller kontaminering, der kan forringe produktets organoleptiske egenskaber, og for at sikre, at produktet er fuldt ud sporbart.
3.6.
Specifikke regler for mærkning af det produkt, som betegnelsen henviser til —
4.
Kort angivelse af det geografiske områdes afgrænsning Øen Madeira.
5.
Tilknytning til det geografiske område Ansøgningen om registrering af »Sidra da Madeira« er begrundet i sammenhængen mellem ciderens farve-, aroma- og smagsegenskaber samt det markante syreindhold og de mange forskellige kombinationer af frugt af traditionelle og andre æble- og pæresorter, der udelukkende dyrkes på øen Madeira, og som anvendes til fremstilling af cideren, og desuden i jordbunds- og klimaforholdene i de områder, hvor den friske frugt dyrkes. »Sidra da Madeiras« stærke omdømme og ciderens betydning i de forskellige områder af øen, hvor den fremstilles, bidrager også til tilknytningen.